রোহিত শেট্টির অ্যাকশন থ্রিলারে কি এবার যীশু! অভিনেতার পোস্টে গুঞ্জন !

কলকাতা: অভিনেতা যীশু সেনগুপ্তর ‘হোয়াই সো সিরিয়াস’ প্রোডাকশন হাউসের নতুন খবরের পরেই আবার একটি সুখবর দিলেন তিনি। যেখানে ‘রোহিত শেট্টি পিকচারস’ এর ব্যানারের সঙ্গে যীশুর নাম জড়িয়ে রয়েছে। অভিনেতা সোশ্যাল মিডিয়ায় এমনই একটি ছবি শেয়ার করেছেন। সঙ্গে লেখা রয়েছে ‘অল দ্যা বেস্ট বস’। আর যা নিয়ে শুরু হয়েছে দুনিয়ায় নতুন চর্চা তাহলে কি রোহিত শেট্টির থ্রিলারে এবার যীশুকে দেখা যাবে! যদিও যীশু সেনগুপ্ত কিছু খোলসা করেননি এমনকি রোহিত শেট্টির পক্ষ থেকেও কিছু মন্তব্য করা হয়নি।

আরও পড়ুন:মিশরীয় মডেলের প্রেমে হাবুডুবু হানি

অনেকেরই ধারণা যীশু-সৌরভের নতুন প্রযোজনা সংস্থা ‘হোয়াই সো সিরিয়াস’ তাহলে কি রোহিতের প্রযোজনার সংস্থার সঙ্গে জোট বাঁধতে চলেছে! বেশ কিছুকাল ধরেই যীশু সেনগুপ্ত দক্ষিণী ছবির ছাড়াও বলিউডে বেশকিছু নজর করা ছবিতে কাজ করেছেন। ছোট পর্দা-বড় পর্দা এমনকি ওটিটিতেও এই মুহূর্তে চুটিয়ে কাজ করছেন যীশু। আর সেই জন্যই সকলেরই নজরে রয়েছেন তিনি।
যদিও তাদের নতুন প্রযোজনা সংস্থা গুরুত্ব দেবে বাংলা কনটেন্ট এর উপরে, এমনটাই কিছুদিন আগে জানিয়েছিলেন যীশু-সৌরভ।শুধু তাই নয় তাদের কথায় বাংলা বিনোদন জগতকে সর্বভারতীয় ক্ষেত্রে নিয়ে যাওয়াই তাদের লক্ষ্য। তা সিনেমা হতে পারে কিংবা মিউজিক ভিডিও,ওটিটি এমনকি ছোট পর্দার কাজও।

অ্যাকশন ঘরানার ছবিখ্যাত পরিচালক রোহিত শেঠি ফের একবার ফিরছেন বড়পর্দায়। তিনি জুটি বেঁধেছেন জন আব্রাহামের সঙ্গে— অন্যরকম এক স্পেশাল স্ক্রিন অ্যাডাপ্টেশন নিয়ে। মুম্বই পুলিশের প্রাক্তন কমিশনার রাকেশ মারিয়ার আত্মজীবনী ‘লেট মি সে ইট নাও’ অবলম্বনে তৈরি হচ্ছে নতুন ছবি। যীশু ভক্তদের কৌতূহল তবে কি রোহিতের এই ছবিতেই টলিউড হিরো কোন আকর্ষণীয় চরিত্রে থাকছেন।!

The post রোহিত শেট্টির অ্যাকশন থ্রিলারে কি এবার যীশু! অভিনেতার পোস্টে গুঞ্জন ! appeared first on KolkataTV.